EARTH เตรียมส่ง “Special Audit” 12 ก.ย.นี้ หลังล่าช้ากว่า 2 เดือน
EARTH ขอขยายเวลาส่งรายงานผลการตรวจสอบบัญชีเป็นกรณีพิเศษฯต่อก.ล.ต. คาดจัดส่งภายใน 12 ก.ย.60
30 พ.ค. 2561

ผู้สื่อข่าวรายงานว่า ตามที่สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้มีคำสั่งให้บริษัท เอ็นเนอร์ยี่ เอิร์ธ จำกัด (มหาชน) หรือ EARTH จัดให้มีการตรวจสอบบัญชีเป็นกรณีพิเศษ (Special Audit) โดยผู้สอบบัญชีที่สังกัดสำนักงานสอบบัญชีหนึ่งในสำนักงานสอบบัญชีขนาดใหญ่ (Big 4) เกี่ยวกับที่มาความมีอยู่ และสถานะของมูลหนี้ที่เพิ่มขึ้น
โดยในวันที่  23 มิ.ย. 2560 ก.ล.ต.ได้สั่งให้บริษัทนำส่งรายงานผลการตรวจสอบต่อก.ล.ต. พร้อมทั้งเปิดเผยข้อมูลดังกล่าวผ่านระบบสารสนเทศของตลาดหลักทรัพย์ฯภายในวันที่ 24 ก.ค. 2560
ล่าสุด ในวันนี้ (8 ก.ย.) EARTH ชี้แจงว่า บริษัทได้แต่งตั้งให้บริษัท ไพร้ซวอเตอร์เฮาส์คูเปอร์ส เอบีเอเอส จำกัด เป็นผู้ดำเนินการตรวจสอบเป็นกรณีพิเศษ โดยบริษัทเตรียมที่จะส่งรายงานผลการตรวจสอบภายในวันที่ 12 กันยายน 2560 ซึ่งเกินกำหนดระยะเวลา 30 วัน เนื่องจากผู้สอบบัญชีอยู่ระหว่างการทำรายงานขั้นสุดท้าย